SL Uradni list Evropske unije L 265/10

SKLEP POLITIČNEGA IN VARNOSTNEGA ODBORA (SZVP) 2015/1823

z dne 6. oktobra 2015

o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi sklepov (SZVP) 2015/607 in (SZVP) 2015/1750 (ATALANTA/6/2015)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,

ob upoštevanju naslednjega:

(1) Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

(2) PVO je 15. aprila 2015 sprejel Sklep (SZVP) 2015/607 (2), s katerim je za poveljnika sil EU imenoval kapitana (mornarica) Alfonsa GÓMEZA FERNÁNDEZA DE CÓRDOBO.

(3) Poveljnik operacije EU je priporočil, da se za novega poveljnika sil EU imenuje kontraadmiral Stefano BARBIERI, ki zamenja kapitana (mornarica) Alfonsa GÓMEZA FERNÁNDEZA DE CÓRDOBO.

(4) Vojaški odbor EU to priporočilo podpira.

(5) PVO je 29. septembra 2015 sprejel Sklep (SZVP) 2015/1750 (3), s katerim je za poveljnika sil EU od 6. oktobra 2015 imenoval kontraadmirala Stefana BARBIERIJA.

(6) Datum imenovanja bi bilo treba spremeniti.

(7) Sklepa (SZVP) 2015/607 in (SZVP) 2015/1750 bi bilo zato treba razveljaviti.

(8) V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1

Kontraadmiral Stefano BARBIERI je od 8. oktobra 2015 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

Člen 2

Sklepa (SZVP) 2015/607 in (SZVP) 2015/1750 se razveljavita.

Člen 3

Ta sklep začne veljati na dan sprejetja.

V Bruslju, 6. oktobra 2015 Za Politični in varnostni odbor Predsednik W. STEVENS

(1) UL L 301, 12.11.2008, str. 33.

(2) Sklep Političnega in varnostnega odbora (SZVP) 2015/607 z dne 15. aprila 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa (SZVP) 2015/102 (Atalanta/3/2015) (UL L 100, 17.4.2015, str. 79).

(3) Sklep Političnega in varnostnega odbora (SZVP) 2015/1750 z dne 29. septembra 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa (SZVP) 2015/607 (ATALANTA/5/2015) (UL L 256, 1.10.2015, str. 13).